cyanic-selkie/wikianc huggingface dataset:
हाबरा
जनसांख्यिकी
साल 2011 के जनगणना अनुसार हाबरा के कुल शहरी जनसंख्या 147221 बाटे आ आसपास के उपशहरी इलाका के मिला लिहल जाय तब कुल जनसंख्या 304584 बा। जनसंख्या के हिसाब से ई भारत के 318वाँ शहर बाटे। जनगणना आँकड़ा के मोताबिक एह शहर में लिंगानुपात 974 आ साक्षरता के दर 89.98% बाटे।
सेलेस्टिन "टीना" नोवेल्स
सेलेस्टिन बियॉन्से नोवेल्स-लॉसन (जन्म बियॉन्से; जनम 4 जनवरी 1954) एगो अमेरिकी बयपारी, फैशन डिजाइनर आ परोपकारी बाड़ी जे हाउस ऑफ डेरियोन आ मिस टीना ब्रांड सभ के स्थापना ला जानल जाली। ई गायक बियोनसे आ सोलेंज नोवेल्स के महतारी हई आ, 2011 ले, इनकर बियाह ई लोग के पिता मैथ्यू नोवेल्स साथे रहे जे डेस्टिनीज चाइल्ड के मैनेजर रहलें।
मार-धाड़ वला फिलिम
मार-धाड़ वला फिलिम फिलिमन के एगो बिधा हवे जेह मे नायक से अइसन चीझ करावल जाला जेह मे मार आ सारीरिक कारनामा होखे। एह बिधा मे एगो अइसन नायक रहेला, जेकरा सोझा, कोनो खतरनाक खलनायक, चाहे जानलेवा परिस्तिथी रहेला, आ नायक एह सभ से लड़ के जीत जाला।
बीड
जनसांख्यिकी
साल 2011 के जनगणना अनुसार बीड के कुल शहरी जनसंख्या 146709 बाटे आ आसपास के उपशहरी इलाका के मिला लिहल जाय तब कुल जनसंख्या 146709 बा। जनसंख्या के हिसाब से ई भारत के 319वाँ शहर बाटे। जनगणना आँकड़ा के मोताबिक एह शहर में लिंगानुपात 941 आ साक्षरता के दर 89.34% बाटे।
अल काएदा
अल कायदा ( अरबी: القاعدة, उच्चारन: अल-क़ा'इदाह; माने: नेंव, एकरे अल काएदा चाहे अल कायदा बोलल जाला), जेकरा असल नांव काएदा अल-जिहाद (माने 'जिहाद के नेंव') हऽ, एगो बहुराष्ट्रीय आतंकवादी सुन्नी इस्लामी चरमपंथी गुट हऽ जवना मे सलाफी जेहादी बिचार के लोग बा। एकर सदस्य लोग बेसी अरबिया बा, बाकिर एह मे अउरो लोग बा। अल काएदा अलग-अलग देस सभ के गैर-सैन्य आ सैन्य निशाना सभ पर हमला कइले बा, जेकरा मे 1998 मे अमेरिका के दूतावास पर बम बिस्फोट, 11 सितंबर के हमला, आ 2002 के बाली मे भइल बम बिस्फोट बा; एकरा के राष्ट्र सुरक्षा परिषद, उत्तरी अटलांटिक संधि संगठन (नाटो), यूरोपीय संघ, भारत आ अउरी देस सभ आतंकी गुट मानेला।
रामचंद्र मांझी
रामचंद्र मांझी (𑂩𑂰𑂧𑂒𑂢𑂹६ 𑂧𑂰𑂖𑂹𑂕𑂲) (1925 – 7 सितंबर 2022 ) एगो भारतीय भोजपुरी लोक मृगनाल आ नाट्य कलाकार रहले। जिनकारा के लवण्डा नाच बदे जानल जाला। ई भिखारी ठाकुर के नाट्यमण्डली के सदस्य रहलन, 2017 मे इनकरा‌के संगीत नाटक प्रशिक्षणदेयी पुरस्कार आ 2021 मे पद्म श्री से सम्मानित कइल गइल।
जीवचरित्र (𑂔𑂱𑂫𑂒𑂩𑂱𑂞𑂹𑂩)
रामचन्द्र मांझी के जनम बिहार के सारण जिला के ताजपुर में 1925 में दलित परिवार में भइल रहे। दस बरिस के उमिर में ऊ भिखारी ठाकुर के नाट्यमण्डली में शामिल भइलें आ उनकर मरणले (1971) उनके जवऽड़े काम कइलें। ऊ नाट्यमण्डली के सभसे पुरान सदस्य रहलें। आपन जिनगी में सुरइया, वहीदा रहमान, मीना कुमारी, हेलेन वगेरे जइसन केत'नऽहे  बड़का व्यक्तियन के सोझा आपन भव्य प्रस्तुति दिहले बाड़े। साल 2017 में इनकारा के संगीत नाटक अकादमी के अवार्ड मिलल, यद्यपि इनकर अभिनन्दन 2019 में भारतीय राष्ट्रपति द्वारा भइल। जनवरी 2021 में कला के क्षेत्र में पद्मश्री पुरस्कार से सम्मानित भइले। हृदय रोग (दिल से जुड़ल बेमारी) के कारण 7 सितंबर 2022 के पटना के आईजीआईएमएस में 97 बरिस के उमिर में इनकर निधन हो गइल।
फिल्मांकन (𑂤𑂱𑂪𑂹𑂧𑂰𑂑𑂹𑂍𑂢)
रामचन्द्र मांझी लवण्डा नाच पर 72 मिनट के डॉक्यूमेंट्री फिल्म में काम कइलें जेकर नाँव "नाच भिखारी नाच" रहल।
कैरोलिन दीप
कैरोलिन दीप (जेकरा के कैरोलिन एटोल भा मिलेनियमो दीप कहल जाला) कय गो बिना आबादी के कोरल एटोल सभ मे सभसे पूरबी हिस्सा हवे जेह मे मध्य प्रशांत महासागर के राष्ट्र किरिबाती मे दक्खिनी लाइन दीप सभ के सामिल कइल जाला।
नुक़्ता
नुक़्ता चाहे नुक्ता एक किसिम के लिखाई के बिसेस चीन्हा भा डायक्रिटिक हवे जे देवनागरी आ कुछ अउरी इंडिक लिखाई सभ में ओह ध्वनी सब के लिखे खातिर ले आइल गइल जे पहिले से एह लिखाई सिस्टम सभ में ना रहलीं। ई एगो बिंदी होला के मूल अच्छर के नीचे लगावल जाला। ई अरबी लिखाई से प्रेरणा ले के ईजाद कइल गइल हवे काहें से कि अरबी लिखाई उपजल अरबी-फ़ारसी लिखाई में एकही मूल अच्छर रूप के ऊपर-नीचे बिंदी सभ के लगावे से अलगा-अलगा ध्वनी वाला अच्छर बन जालें। उदाहरन खातिर उर्दू के अच्छर ऐन ع के ऊपर नुक्ता लगा देवे से ऊ ग़ैन غ बन जाला।
फ़ारसी-अरबी आगत शब्दन में
नुक़्ता शब्द खुदे एह बिसेस चीन्हा के इस्तेमाल के उदाहरन बाटे, जेह में क़, नीचे बिंदी के साथे लिखल जाला। अउरी उदाहरन क़िला, आग़ा ख़ान वगैरह बाने। बहुधा उच्चारण आ लिखे घरी दुनों में कुछ लोग नुक्ता छोड़ के भी लिखे ला आ ओही किसिम के उच्चारनो करे ला। अइसन चलन के कुछ लोग देहाती बोली के परभाव भी माने ला।
बफेलो बफेलो बफेलो बफेलो बफेलो बफेलो बफेलो बफेलो
बफेलो बफेलो बफेलो बफेलो बफेलो बफेलो बफेलो बफेलो अमेरीकी अंग्रेजी के एगो व्याकरन के दृष्टिकोन से सुध वाक्य हऽ।
एहमे बफेलो सबद के तीनगो माने हऽ:
माने
एह वाक्य के चारि भाग मे बुझल जा सकेला:
एकर पूरा माने इ भइल कि:
आउर सरल सबद मे:
अमेरिका के बफेलो नगर के भंइसा ओही नगर के एगो अउर भइसा के बाकि सभ भईसा के हड़कावे के कहऽता।
सुदर्शन फाकिर
सुदर्शन फ़ाकिर (1934 – 19 फ़रवरी 2008), जिनकर अलसी नांव सुदर्शन कामरा रहल, एगो भारत क शायर आऊर गीतकार रहलैं। उनकर कईगो ग़ज़ल, ठुमरी आऊर नज़म बेग़म अख़्तर आऊर जगजीत सिंह गउले रहल लोग।
आरंभिक जीवन
सुदर्शन फ़ाकिर क जनम 1934 में जालंधर में भयल रहे। हाईस्कूल की पढ़ाई पूरा कयके ऊ जालंधर चल गइले आऊर डी॰ए॰वी॰ कॉलेज से बी॰ए॰ क पढ़ाई पूरा कइलैं। कॉलेज के घरी ऊ नाटक और शायरी में बहुत एक्टिभ रहलें। 'ग़ालिब छुटी शराब' आऊर ट्रिब्यून के दिहल एगो इंटरभ्यू के अनुसार, फ़िरोज़पुर में एगो असफल प्रेम संबंध के वजह से ऊ आपन जन्मस्थान हमेशा बदे छोड़ दिहलन आ जालंधर में ठिकाना बनवलें जहवाँ ऊ शुरुआत में एगो गंदा अन्हियार कमरा में बैचलर मतिन रहत रहनै। ई कमरा उनके कवि-शायर संघाती लोग के मिलै क जगह भी रहल। अइसन कहल जाला कि एह दौरान, ऊ मजनू क भेष में, फ़कीर नीयर फिरत रहलैं (बलुक इहै उनके फ़ाकिर तख़ल्लुस क वजह रहल) आऊर शराब क लत पकड़ लेहलैं। इही दौरान क लिखल उनकर ग़ज़ल और नज़म अधिकतर उनकर असफल प्रेम संबंध क ब्यथा ही उभरलस।
2022 के उत्तर प्रदेश बिधानसभा चुनाव
उत्तर प्रदेश मे बिधानसभा चुनाव 2022 के फरवरी से मार्च मास मे उत्तर प्रदेश बिधानसभा के 403 सदस्यन के चुने बदे होई। अभी के बिधानसभा के कार्यकाल 14 मार्च 2022 के ओराई।
ओपिनियन पोल
एन के डिजिटल मैगज़ीन और उनके चार सहयोगी एजेंसियों द्वारा की गई एक समीक्षा के मुताबिक उत्तर प्रदेश के 54% मतदाता योगी सरकार से असंतुष्ट है।
टाइटन
टाइटन शनि ग्रह के सभ से बडहन चान हऽ। ई एकलऊता चान हऽ जेकरा भिरी वायुमंडल बा। ई शनि के छठवा अईसन चान हऽ जे आपन गुरुत्वाकर्षण से गोल बा। टाइटन पृथ्वी के चान से 50 % बेसी बड़ आ 80 % बेसीि भारी बा ई बृहस्पति ग्रह के जेनेमिड के बाद सौर्य परिवार के दूसरका सभ से बड़ चान हऽ।
काराकोरम दर्रा
काराकोरम दर्रा (Karakoram Pass) भारत आ चीन के बीचा में काराकोरम परबत पर एगो पहाड़ी दर्रा बाटे। ई भारत के लद्दाख के लेह आ चीन के तारिम बेसिन में मौजूद यारकंद के बीचा में बहुत पुराना जमाना के आवाजाही के रस्ता आ ब्यापारिक रूट रहल हवे जे अब बिबाद के चलते बंद बाटे। एह दर्रा के ऊँचाई 5540 m बा आ ई कुछ सभसे ऊँच दर्रा सभ में गिनल जाला आ आसपास दूर-दूर ले कौनों बनस्पति न होखे के कारन पुराना समय से पार करे में खतरनाक रास्ता सब में गिनल जाला। काराकोरम शब्द के अरथ करिया बजरी होला जे एह रस्ता आ आसपास के करिया चट्टान सभ के कारन रखल गइल हवे।
मोहाली
मोहाली (Mohali) भारत के पंजाब राज्य में एक ठो शहर बा।
जनसांख्यिकी
साल 2011 के जनगणना अनुसार मोहाली के कुल शहरी जनसंख्या 146213 बाटे आ आसपास के उपशहरी इलाका के मिला लिहल जाय तब कुल जनसंख्या 176152 बा। जनसंख्या के हिसाब से ई भारत के 320वाँ शहर बाटे। जनगणना आँकड़ा के मोताबिक एह शहर में लिंगानुपात 911 आ साक्षरता के दर 91.96% बाटे।
फ्रेज
फ्रेज (phrase; फ्रेज़ भा फ्रेस़) जेकरा उदगार (expression; ऍक्सप्रेशन) आ हिंदी में पदबंध कहल जाला एक ठो भा एक से बेसी शब्दन (टेक्नीकल रूप से पद सभ) के समूह होला जे कौनो व्याकरणिक इकाई के रूप में काम करे ला। उदाहरन खातिर "एगो बहुत खुबसूरत लइकी" एगो संज्ञा पदबंध (नाउन फ्रेज) हवे जेह में "खुबसूरत लइकी" विशेषण पदबंध (एडजेक्टिव फ्रेज) शामिल बाटे।
व्याकरणिक इकाई के रूप में ई जवना पार्ट ऑफ़ स्पीच (शब्दभेद) के काम करे लें उनहने के आधार से इनहन के नाँव रखल जाला; इनहन के प्रकार - संज्ञा पदबंध, सर्वनाम पदबंध, विशेषण पदबंध, क्रिया पदबंध आ क्रिया-विशेषण पदबंध बाड़ें।
पदबंध भा फ्रेज़, क्लॉज़ (clause) से छोट इकाई होला; क्लॉज के हिंदी में वाक्यांतर भा उपवाक्य कहल जाला।
अनुराधापूरा
अनुराधापूरा ( सिंहली: අනුරාධපුරය (अनुराधापूरय); तमिल: அனுராதபுரம், ) श्रीलंका के एगो नगर हऽ। ई श्रीलंका के उत्तर मध्य प्रांत के अनुराधापुरा जिला के राजधानी हवे। अनुराधापुरा श्रीलंका के प्राचीन राजधानी मे से एगो हऽ, जवन एगो प्राचीन सिंहली सभ्यता के सुसंरक्षित खंडहर ला मसहूर बा। ताम्बापन्नी आ उपतिस्सा नुवारा राज्य के बाद ई राजराता राज्य के तीसरका राजधानी रहल।
ओसामा बिन लादेन
ओसामा बिन मोहम्मद बिन अवद बिन लादेन (10 मार्च 1957 – 2 मई 2011), जेकरा उसामा बिन लादीन कहल जाला, सऊदी अरब मे जनमल आतंकी आ पैन-इस्लामिक आतंकी संगठन अल काएदा के के संस्थापक रहे। एह समूह के संयुक्त राष्ट्र सुरक्षा परिषद, उत्तरी अटलांटिक संधि संगठन (नाटो), यूरोपीय संघ आ अउरी सभ देस आतंकी समूह मानेला। बिन लादेन के समय में अमेरिका में 11 सितंबर के हमला आ दुनिया भर में भइल अउरी कय गो जन-हताहत हमला सभ ला अल काएदा जिम्मेदार रहल। 2 मई 2011 के पाकिस्तान के एबोटाबाद मे उनके परिसर मे अमेरिकी स्पेशल ऑपरेशन फोर्स इनके मार दिहलस।
भारतीय संविधान के आमुख
भारतीय संविधान के आमुख एगो नन्हीचुक्की चिन्हात्मक कहनाम बाटे। ई देशवासीयन के राह देखावेला, आ संविधान के सिद्धांतन के प्रस्तुत करेला। एकरा के संविधान सभा द्वारा 26 नवम्बर 1949 के स्विकारल गइल आ 26 जनवरी 1950 के भारत के गणतंत्र दिवस के रूप में मनावल गइल। । एहमे प्रजा के आस अउर अकांक्षा के वर्णन भेटाला। आमुख के भारतीय संविधान के आत्मा कहल जाला।
लेखा
देवनागरी में; हमनि, भारतीय प्रजा, भारत के एगो सुसंपन्न परमाधिपत्यक, सामाजवादी, धम्मनिरपेक्ख, लोकतनंत्रातमक, गणराज्य के रूप में स्थापित करे खातिर तथा एकर सगरी नागरिकन के; सामाजिक, आर्थिक, आ राजनीतिक न्याय; बिचार, अभिव्यक्ति, बिश्वास, धर्म आ आराधना के स्वतंत्रता; आदर आ तक के समानता प्राप्त करावे खातीर तथा ई सौसे प्रजा मे, व्यक्ति  के गौरव आ राष्ट्र के एकता आ अखण्डिता, निर्धारित करावे ऐसन बन्धुत्ता के बिक्सावेला, गंभीरतापूर्ण संकल्प कके आपन  संविधान सभा मे आज 26 नवंबर 1949 (अगहन सुद शुक्ल सप्तमी विक्रम संवत दु हजार छव) के रोज एहसे ई संविधान के स्वीकार कके, एह के अधिनियमित आ आत्मसमर्पित करऽतानीजा।
ऐतिहसिक पूर्वचरितम्
आमुख उद्देश्य प्रस्ताव पर आधारित बा जेके 13 दिसंबर 1946 के संविधान सभा में जवाहरलाल नेहरू द्वारा प्रस्तुत कइल गइल जे 22 जनवरी 1947 के सकारऽल गइल आ संविधान सभा द्वारा 26 नवंबर 1949 के अपनावल गइल आ 26 जनवरी 1950 से लागू भइल। बी.आर. आम्बेडकर आमुख के लेके कहले के;
"साच्चो में, ई जिनगी के एगो ऐसन डगर रहे, जऽवन स्वतंत्रता, समानता आ बन्धुत्ता के जिनगी के सिद्धांत के रूप में चिन्हऽत रहे आ जेकरा के एक दोसरा से अलगऽ ना कइल जा सकेला: स्वतंत्रता के समानता से अलग ना कइल जा सकेला; समानता के स्वतंत्रता से अलग ना कइल जा सके। ना तऽ स्वतंत्रता आ समानता के बन्धुत्ता से अलग कइल जा सके। बिना समानता के स्वतंत्रता से बहुत लोगीन पर तिनका लोगीन के वर्चस्व पैदा होला। बिना स्वतंत्रता के समानता व्यक्तिगत पहल के मार देवेला। बिना बन्धुत्ता के स्वतंत्रता आ समानता स्वाभाविक तरीका से ना बन सकेला।"
जब संविधान सभा एह आमुख पर बहस करत रहे तब ई राय दिहल गइल के भारत के नाँव बदल के "भारतीय समाजवादी गणराज्य संघ" रखल जाय, मानो के भारत सोवियत संघ के नकल करत होखे, यद्दपि अन्य सदस्य एह बात से असहमत रहले।
ईहो बात पर बहस भइल के आमुख में भगवान आ गाँधी नाम शामिल कइल जाव के ना। पहिलका के मतदान तब हो गइल जब 68 गो सदस्य ‘भगवान’ के खिलाफ वोट दिहले।  एच.वी.कामथे बेताब होके अभिप्राय दिल्ली के, ‘महासये, ई हमनी के इतिहास के एगो करिया दिन बा।  भगवान भारत के बचावस।' जबके बाद मे - गाँधी के नाम शामिल करे के सुझाव ब्रजेश्वर प्रसाद नाकार दिहले, जिन्करा लागऽत रहे के 'सड़ल संविधान' - जवन अमेरिकी सुप्रीम कोर्ट के मामला आ भारत सरकार के कानून पर आधारित बा, एह मे 'गाँधीवादी' प्रकृति नईखे, से गाँधी के नाँद शामिल ना होखे। प्रसाद कहले के, "हम नईखी चाहत कि महात्मा गांधी के नाँव एह संविधान में शामिल होखे, काहेंसेके इ गांधीवादी संविधान नईखे। जदी हमनी के लगे गांधीवादी संविधान रहित तऽ हम पहिलका आदमी रहती जवन आपन समर्थन देती। गाँधी के नाम फेरा लेवे के चाहीं।"
भारतीय सर्वोच्च न्यायालय मूर रूप से बेरुबारी मामला में राष्ट्रपति संदर्भ में फैसला कइले रहे के आमुख भारतीय संविधान के अविभाज्य अङ नइखे, आ एही चल्ते ई अदालतन में लागू ना हो सकेला। यद्दपि उहे अदालत 1973 के केशवानन्द मामला में पहिले के फैसला के नामंजूर क देलस आ मान लेलस के आमुख के उपयोग संविधान के अस्पष्ट क्षेत्रन के व्याख्या करे खातीर कईल जा सकेला, जहवा अलग-अलग व्याख्या खुदे के प्रस्तुत करेले। 1995 में केंद्र सरकार बिरुद्ध भारतीय एल.आई.सी के मामला में सुप्रीम कोर्ट एक बेरी फेरु से कहऽलस कि आमुख संविधान के अविभाज्य अङ बा।
आमुख जे के मूर रूप से निर्माणल गइल रहे,ओह मे राज्य के परमाधिपत्यक, लोकतांत्रिक, गणतंत्र के रूप में बतावल गइल रहे, बाकीर बाद में 42वा संशोधन में आपातकाल के दौरान संसद द्वारा धम्मनिरपेख आ समाजवादी शब्द पारित कइल गइल।
आमुख में 18 दिसंबर 1976 के मात्र एक्के बेरीया संशोधन भइल। भारत में आपातकाल के बेरा इंदिरा गाँधी सरकार संविधान के 42वा संशोधन में केतनहे परिवर्तन कइलस। एह संशोधन से "परमाधिपत्यक" आ "लोकतांत्रिक" शब्दन के बीच "समाजवादी" आ "धम्मनिरपेख" शब्द जोड़ल गइल आ "राष्ट्र के एकता" शब्द के परिवर्तित  कके "राष्ट्र के एकता आ अखण्डित्ता" धऽ दिहल गइल।
साल 1994 में "एस.आर.बोमाई बिरुद्ध भारत संघ" मामला बेरा भारतीय सर्वोच्च न्यायालय के कहऽनामा रहे के धम्मनिरपेखता मुर संरचना सिद्धांत के हिस्सा बाटे।
परमाधिपत्यक
परमाधिपत्यक के मतलब होला कवनो देश के स्वतंत्र अधिकार। माने ओकरा लगे कवनो विषय पर कानून बनावे के अधिकार बा; आ ई कवनो दोसरा देश / बाहरी शक्ति के नियंत्रण में नइखे। परम माने सर्वोच्च आ आधिपत्यक माने अधिकार रखऽनिहार से परमाधिपत्यक के शाब्दिक अर्थ जेकर अधिकार सर्वोच्च बा आमुख अनुसार भारत के अधिकार।
आमुख अनुसार भारतीय संविधान भारत के एगो परमाधिपत्यक, लोकतांत्रिक, गणतंत्र के रूप में स्थापित करेला आ आमुख में उल्लेखित सुपरिभाषित वचनन के सुरक्षित करेला भारत के जनता गंभीर संकल्प के अनुसरण करता। परमाधिपत्यक से तात्पर्य सर्वोच्च आ अंतिम शक्ति से बा। ई वास्तविक, साधारण, कानूनी, राजनीतिक, व्यक्तिगत भा बहुवचनीय हो सकेला। राजतंत्र में परमाधिपत्यकता राजा लोग के व्यक्तियन के दिहल जात रहे।
बाकिर वर्तमान दुनिया में अधिकतर गणतंत्रवादी सरकारन में परमाधिपत्यकता जनऽता के चुनल प्रतिनिधियन के हस्तांतरित होला।
समाजवादी
1976 मे 42वा संशोधन द्वारा ई शब्द के जोड़े से पहिले संविधान में राज्य नीति के निर्देशात्मक सिद्धांत के रूप में समाजवादी सामग्री रहे। इहावा उपयोग कइल गइल समाजवादी शब्द लोकतांत्रिक समाजवाद के संदर्भ देला, मने के लोकतांत्रिक, विकासवादी आ अहिंसक माध्यम से समाजवादी लक्ष्य के प्राप्ति।  अनिवार्य रूप से एकर मतलब ई बा के धन के बितरण न्याय के माध्यम से समाज द्वारा समान रूप से कइल जाय (काहेसेके धन सामाजिक रूप से पैदा होला), तनीके लोगीन के हान में सहेजल ना रह जाय आ सरकार के सामाजिक-आर्थिक असमानता के काम करे खातिर जमीन आ उद्योग के स्वामीहक के नियंत्रित करे के चाहीं।
धम्मनिरपेख
धम्मनिरपेख माने के सरकार आ धम्मसमूहं के बीच के संबंध संविधान आ कायदा के अनुसार निर्धारित होखेला। ई राज्यशक्ति आ धम्मशक्ति के अलगा कर देला। 18 दिसंबर 1976 के 42वा संशोधनले "धम्मनिरपेख" शब्दो के आमुख में सहेज लेवल गइल। कवनो धम्म मे अंतर नइखे माने हिन्दू, बौद्ध, जैन, सिख, ईसाई आ इस्लाम सामान रुप से आदरभावीत बा आ एह से बेसी ई कवनो राज्य के राजधर्म नइखे। भारतीय नागरिकन के आपन धम्म के उपदेश, पालन, आराधना आ प्रसार करेके अनुमति बा। भारत द्वारा साकारल धम्मनिरपेख के अर्थ बतावते अलेक्जेंडर ओविक्स लिखऽले बाड़न के "धम्मनिरपेख, भारतीय संविधान के मूरभुत संरचना के हिस्सा बाटे आ एकर मतलब होला सभे धम्मन के सामान आजादी आ आदर।"
लोकतंत्र
भारत के जनता अपना सरकार के "सर्वत्र वयस्क मताधिकार व्यवस्था" से चुनेले, जवना के "एगो बेकत एगो मत" के नाँव से चिन्हऽल जाला। सरकार के ई प्रतिनिधि रूप देश के शासन खातिर उपयुक्त बा काहेसेके एकर जनसंख्या बहुत बड़ आ विविधतापरिपूर्ण बा। भारत के प्रत्येक नागरिक 18 साल आ ओकरा से बेसी उमिर के आ कायदा से प्रतिबन्धित ना होखे ऐसन मनुष मतदान के अधिकारी बाडे़। मोहन लाल त्रिपाठी बिरुद्ध जिला मजिस्ट्रेट मामला में "लोकतंत्र" शब्द पऽ विचारणा भइल आ कहल गइल के;
लोकतंत्र शब्द खाली राजनीतिक लोकतंत्र के ना बलुक सामाजिक आ आर्थिक लोकतंत्रो के कहल जाला। लोकतंत्र के शामिल करे के मुख्य कारण ई बाटे के, लोगीन के आपन प्रतिनिधि चुने के आजादी मिल सके आ अत्याचारियन से देश के बचावल जा सके।
गणतंत्र
सरकार के गणतंत्रीय स्वरुप में राज्यप्रमुख के चुनऽल जाला ना के वंशानुगत राजकुमार के राज्यप्रमुख बनावऽल जाला। एह तरीका से ई शब्द ऐसन सरकार के बोध करावे ला जहावा केहू के लगे सार्वजनिकशक्ति, स्वामीत्वाधिकार के रूप मे ना होखे। लोकतंत्र के बिपरीत राजतंत्र, जवऽना में राज्य के प्रमुख के नियुक्ति आजीवन आ राजत्याग तक ले वंशानुगत आधार पर कइल जाला, लोकतांत्रिक गणतंत्र ऐसन एकम हवे जवऽना में राज्य के प्रमुख के सहऽजे आ परोक्ष रूप से एगो निर्धारित कार्यकाल खातिर चुनल जाला। एही तरह से भारत में राष्ट्रपति होला जे अप्रत्यक्ष रूप से चुनल जाला आ ओकर कार्यकाल निर्धारित होला। ईहवा विशेषाधिकार प्राप्त वर्ग के अभाव बा आ सगरी सार्वजनिक कार्यालय प्रत्येक नागरिक खातिर बगेर कवनो भेदभाव के खुलल बा।
न्याय
न्याय, कानून के राज, अत्याचार के किल्लत आ समाज में सभका खातिर समान अधिकार, स्वतंत्रता आ तक पऽ खाडा़ बा ।
भारत अपना सबितन मे समानता सुनिश्चित करे खातिर सामाजिक, आर्थिक आ राजनीतिक न्याय के खोज-बिन करेला।
( i ) सामाजिक न्याय
सामाजिक न्याय के मतलब होला समाज में सामाजिक विशेषाधिकार प्राप्त वर्ग के अभाव आ कवनो नागरिक के सङे जाति, धरऽम, रङ, लिंङ आ जनमस्थान के आधार पर भेदभाव ना कइल। भारत समाज से हर किसिम के शोषण के खतम करे खातिर खड़ा बा।
( ii ) आर्थिक न्याय
आर्थिक न्याय के मतलब होला आवक, संपऽति आ आर्थिक स्थिति के आधार पर मरद मेहरारू के बीच कवनो भेदभाव ना कइल। ई संपऽति के समान रूप से वितरण, आर्थिक समानता, उत्पादन आ वितरण के साधन सभ पर एकाधिकार नियंत्रण के अन्त, आर्थिक संसाधनन के विकेंद्रीकरण, आ सभके रोजी-रोटी के कमाई खातिर पर्याप्त मोका के सुनिश्चित करे खातिर खड़ा बा।
( iii ) राजनीतिक न्याय
राजनीतिक न्याय के मतलब होला जनता के राजनीतिक प्रक्रिया में भागीदारी खातिर समान, स्वतंत्र आ निष्पक्ष अवसर। ई बगेर भेदभाव के सगरी जनता के बरोबर राजनीतिक अधिकार देवे खातिर खड़ा बा। भारतीय संविधान में उदारवादी लोकतंत्र के प्रावधान बा जवना में सभ जनता के अधिकार बा, आ भाग लेवे के आजादीओ बा।
स्वतंत्रता
स्वतंत्रता के अवधारणा भारतीय नागरिकन के काराई पर आजादी के संदर्भ देला। एहमे ई स्थापित कइल गइल बा के भारतीय नागरिकन पर कवनो बेवजह रोक नइखे, के ऊ लोग का सोचत बाडे़, ओह लोग के अभिव्यक्ति के तरीका, आ कवना तरह से ऊ लोग आपन विचारन के काम में आगे बढ़ावल चाहत बाडे़, यद्दपी आजादी के मतलब ई नइखे कि कुछो करे के आजादी बा। एकर प्रयोग संवैधानिक हद में करे के पड़ी।
बन्धुत्ता
ई भाई-बहिन, आ मित्रता के भाव आ राष्ट्र से अप्नाहट के भाव के बोध करावेला।
आमुख में घोषणा कइल गइल बा के बन्धुत्ता के दूगो चीज के सुनिश्चित कराने के पड़ी- व्यक्ति के गौरव आ राष्ट्र के एकता आ अखण्डिता। आमुख में 42वा संविधान संशोधन (1976) से ‘अखण्डिता’ शब्द जोड़ल गइल।
मशीन लर्निंग
जंत्र शिक्षण चाहे मशीन लरनिंग (एमएल) कंप्यूटर ऐल्गोरिदम सभ के एगो पढ़ाई हऽ, जे अपने से अनुभव आ डाटा के परयोग के संगे नीमन होखत चलि जाला। एकरा कृर्तिम बुद्धि चाहे आर्टिफिशियल इंटेलिजेंस के एगो अंग के रूप मे देखल जाला। मशीन लरनिंग ऐल्गोरिदम ट्रेनिंग डाटा के आधार प एगो नमूना बनावेला आ बिना कोड़ींग कइले पूर्वानुमान लगावेला चाहे निर्णय लेवेला। मशीन लरनिंग ऐल्गोरिदम बहुते परकार के उपयोग होला।
अवलोकन
मशीन लरनिंग मे इहे खोज कइल जाला जे कंप्यूटर से अइसन काज कइसे करवावल जाव जेकरा ला ओकरा प्रोग्राम नाही कइल गइल बा। एमे कंप्यूटर के ओह काम के सिखावे ला ओकरा डाटा दिहल जाला।
इकोटूरिज्म
इकोटूरिज्म (Ecotourism), कौनों संवेदनशील, प्राकृतिक सुंदरता भा अनोखापन वाला जगह जेकरे मूल प्राकृतिक इकोसिस्टम पर मनुष्य के कामकाज के बहुत परभाव न परल होखे, तक पहुँचे आ घूमे खाती कइल जाए वाला पर्यटन हवे जेह में पर्यावरण के नोकसान ना पहुँचावल, लोकल लोग के जिनगी के स्तर में सुधार कइल आ प्राकृतिक पर्यावरण के समझ बढ़ावे के मकसद सामिल होखे। ब्यापक रूप में परिभाषित कइल जाय तब अइसन पर्यटन जे इकोलॉजी के हिसाब से सस्टेनेबल होखे, ओहू के इको टूरिज्म कहल जा सके ला। आसान शब्द में, पर्यावरण के नोकसान पहुँचावे बिना कइल जाए वाला पर्यटन इकोटूरिज्म हवे।
सिंहली
सिंहली ( සිංහල, सिहला), एगो इंडो-आर्यन भासा हवे जेकरा श्रीलंका के सिंहली लोग बोलेला, जे लोग एह दीप के सभसे बड़ जातीय समूह हवे आ एकर संख्या लगभग 1.6 करोड़ बाटे। सिंहली, श्रीलंका के आन जातीय समूहो सभ आपन पहिलका भासा के रूप मे बोलेला, कुल मिला के 2001 ले लगभग 20 लाख लोग रहल। एकरा सिंहली लिपि मे लिखल जाला, जवन ब्राह्मी लिपि सभ मे से एगो हवे।
देवी (असोक के मेहरारू)
महारानी देवी (पूरा नाँव: वेदिसा-महादेवी साक्यकुमारी) श्रीलंका के पोथी सभ के अनुसार तीसरका मौर्य सम्राट असोक के पहिलकी मेहरारू रहली। ऊ अशोक के पहिला दू गो संतान- बेटा महेंद्र आ बेटी संघामित्र- के महतारीओ रहली जे दुनों लोग बौद्ध धर्म के अउरी देस सभ पसारे अहम भूमिका निभवलस। इहाँ के सांची स्तूप ला मने पारल जाला।
संज्ञा (बहुअर्थी)
संज्ञा शब्द संस्कृत के हवे जेकर आम अरथ "नाँव" होला। हालाँकि, एकर नीचे दिहल कई अउरी अरथ हो सके लें:
बेतूल
बेतूल (Betul) भारत के मध्य प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार बेतूल के कुल शहरी जनसंख्या 103330 बाटे आ आसपास के उपशहरी इलाका के मिला लिहल जाय तब कुल जनसंख्या 103330 बा। जनसंख्या के हिसाब से ई भारत के 478वाँ शहर बाटे। जनगणना आँकड़ा के मोताबिक एह शहर में लिंगानुपात 956 आ साक्षरता के दर 89.28% बाटे।
क्लियोपैट्रा
क्लियोपैट्रा (Cleopatra VII Philopator, क्लियोपॅट्रा सेवेंथ फिलोपॅटॉर; यूनानी: Κλεοπάτρα Φιλοπάτωρ; 69 ईपू10 अगस्त30 ईपू) पुराना मिस्र के टॉलिमेइक राज के महारानी रहली आ एक राज के अंतिम शासक (फैरो) रहली।
क्लियोपैट्रा के यादगार पुराना जमाना से ले के नया जमाना तक ले के कला सभ के क्षेत्र में जियतार रहल बाटे। रोमन काल के इतिहास-लेखन आ लैटिन कबितई में आमतौर प एह रानी के बारे में आलोचना से भरल नजरिया रहल जे बाद में जा के मध्यकाल आ पुनर्जागरण काल के साहित्य में ब्यापक रूप में पसर गइल। विजुअल कला सभ में, इनके कई किसिम के माध्यम से देखावल गइल जइसे की रोमन बस्ट सभ में; पेंटिंग सभ में; रतन, पाथर बर्तन ओगैरह प नक्काशी के रूप में; आ शीशा पर चित्रकारी के रूप में इनके बिबिध चित्र मिले लें। टालेमी के जमाना के सिक्का सभ पर आ उभारदार नक्काशी (रेलीफ़) में इनकरा के देखावल गइल बाते। पुरंर्जागारण (रिनांसा) आ बरूक कला के दौर में ई रानी कई बिधा सभ के मुख्य बिसय बनली जेह में ऑपेरा, थियेटर के ड्रामा, कबितई, चित्रकारी आ नक्काशी गिनावल जा सके ला। विक्टोरियन काल में ई मिस्र के चीजन खातिर पागलपन के हद तक लगाव के चलन, जेकरा इजिप्टोमैनिया कहल जाला, वाला समय में ई बहुत पापुलर रहली। नयको, मने की माडर्नो, जमाना में ई कई किसिम के कला सभ के क्षेत्र में, हालीवुड के फिलिम सभ में आ कामर्शियल ब्रांड सभ के आइकन नियर चीजन के रूप में पापुलर रहल बाड़ी।
काबर ताल
काबर ताल भारतीय राज्य बिहार के बेगूसराय जिला में एगो गोखुर झील बाटे। लोकल लोग एकरा के काँवर ताल चाहे काबरताल कहे ला सरकारी तौर पर एकरा के राष्ट्रीय पक्षी बिहार घोषित कइल गइल बाटे आ एकर ऑफिशियल नाँव काँवर झील पक्षी विहार हवे। ई ताल रामसर अस्थान सभ में सामिल बा आ बिहार के एकलौता रामसर अस्थान बाटे। लोकल स्थाई चिरई सभ के अलावा इहाँ कई किसिम के बिदेसी चिरई सभ जाड़ा में आवे लीं। बगले में जय मंगल गढ़ नाव के एगो मंदिरों बाटे जेकरा के पाल बंस के बनवावल मानल जाला आ अनुमान हवे की ई एगो किला के रूप में रहे।
क्लियोपैट्रा
शुरुआती बचपन
क्लियोपैट्रा VII के जनम शुरूआती 69 ईसा पूर्व में टालेमी बंस के राजा टालेमी XII किहाँ भइल आ इनके महतारी के रहल ई ना मालुम बाटे, साइद ई टालेमी XII के मेहरारू रानी क्लियोपैट्रा VI ट्राईफाऐना के बेटी रहली।
काबर ताल
नोट
<references group="नोट"/>
पनीर पसंदा
पनीर पसंदा एक ठे भारतीय पकवान हउवे जे पनीर के सब्जी के रूप में बनावल जाला। एम्मे पनीर के स्लाइस के बीच में स्टफिंग करि के बनावल जाला आ रसा में टमाटर, काजू के पेस्ट के इस्तेमाल होखै ला। ई मूल रूप से पसंदा नाम के रेसिपी के पनीर से बनावे वाला सब्जी हवे।
ई पकवान एगो काफी पॉपुलर पकवान हवे। गूगल के सालाना सर्च रपट के हिसाब से पनीर पसंदा के रेसिपी दुनियाँ में सभसे बेसी सर्च कइल जाए वाली रेसिपी रहल।
नाटो
भोजपुरी में एकरे नाँव के मतलब होखी, उत्तर अटलांटिक संधि संगठन; एकरा के नॉर्थ अटलांटिक एलायंस (North Atlantic Alliance), मने कि उत्तर अटलांटिक गठबंधन भी कहल जाला।
नियंतरन बेबस्था
एगो नियंतरन बेबस्था भा कंट्रोल सिस्टम कोनो जंत्र के चाल चलन के नियंत्रित करेला। ई एगो घरेलू ताप नियंत्रक से ले के घरेलू बॉयलर के नियंत्रित करे अला थर्मोस्टेट के परजोग कइ के बड़ औद्योगिक नियंत्रण प्रणालियन तक ले हो सकेला जे प्रक्रिया सभ भा जत्रन के नियंत्रित करे बदे उपजोग कइल जाला। निरंतर रूप से नियंत्रित ला, एगो प्रतिक्रिया नियंत्रक के उपजोग कवनो प्रक्रिया भ संचालन के स्वचालित रूप से नियंत्रित करने बदे कइल जाला। नियंत्रण प्रणाली वांछित मान चाहे सेटपॉइंट (SP) संगे नियंत्रित होखे अला प्रक्रिया चर (PV) के मूल्य भा स्थिति के तुलना करेला आ संजंत्र के प्रक्रिया चर आउटपुट के ओही मूल्य प आने ला नियंत्रण संकेत के भेस में अंतर के लागू करेला।
नाँव
नाँव (name), जेकरा नांव हिज्जे लिख दिहल जाला, चाहे नाम (मुख्य रूप से हिंदी में), अइसन शब्द भा शब्दन के समूह होला जेकरा से कौनों ब्यक्ति, बस्तु, जगह भा अउरी कौनों किसिम के चीज भा बिचार के चिन्हित, बोलावल भा पहिचानल जाला।
लोड सेल
लोड सेल एगो परीबरतक हऽ, ई बर के बिद्यूत संकेत मे बदले के कामे आवेला। जस जस एह प बर बढ़ेला तस तस बिद्युत संकेत बदलत रहेला।
तान नापी जंत्र अला लोड़ सेल
एह परकार के लोड़ सेल के परजोग बहुते बेसी होला। ई एगो धातु के बक्सा होला जेमे तान नापी जंत्र चाहे स्ट्रेन गौज धइल रहेला। धातु मुख रूप से एल्यूमीनियम, स्टील के बनल रहेला। जब ऐहपे बरजोरी कइल जाला तऽ न स्ट्रेन गौज तन जाला आ ओकर लमाई बढ़ि जाला, आ तबले लमरल रहेला जबले बर लगावल बन ना कइल जाला। एह लमाई मे परीबरतन के चलते एकर रेजिस्टेंस बदलि जाला आ ई वोल्टेज नापे मे सहायक होला। बर के बढ़ावला प रेजिस्टेंस बढेला आ एहिसे  वोल्टेजो बढ़ेला, आ ई बर नाप देवेला।
स्ट्रेन गौज बहुते मेहिं मेहीं तारन के बनल रहेला, ई तार सभ के जाली लेखा लगावल जाला। जब स्ट्रेन गौज प बर लागेला तऽ ई तार खिचालऽसन, जेकरा से रेजिस्टेंस बदलेला। घीचला प स्ट्रेन गौज पातर आ लाम हो जाला आ एकर रेजिस्टेंस बढ़ि जाला आ टेलला प ई मोट हो जाला आ रेजिस्टेंस घटि जाला।
लोड सेल मे चारगो स्ट्रेन गौज के व्हीटस्टोन ब्रिज लेखा लगावल जाला।
ई एगो व्हीटस्टोन ब्रिज हऽ, एहमे वोल्टेज V_\text{EX} ना बदले आ V_o स्ट्रेन गौज के आकार संगे बदलेला। जदि चारो रेजिस्टेंस संतुलित बाटे, माने बा आउर V_o सुन्ना बाटे। जदि एहमे ले एक्को रेजिस्टेंस बदलेला तऽ V_o ओ बदलेला। एही V_o के नाप के बर नापल जा सकेला, जेकर सूत्र ई हऽ:
संज्ञा (संस्कृत व्याकरण)
संस्कृत व्याकरण में संज्ञा व्याकरण में इस्तेमाल होखे वाला कुछ टेक्निकल भा पारिभाषिक चीजन के नाँव ह। लघुसिद्धांतकौमुदी में अइसन एगो पूरा खंड बाटे जेकरा के संज्ञा प्रकरण कहल जाला, ई सभसे शुरुआती खंड हवे जहाँ बिबिध किसिम के व्याकरणिक परिभाषा सभ के बिबरन दिहल गइल बाटे।
संज्ञायतेऽनया इति संज्ञा - के रूप में खुद "संज्ञा" शब्द के नाँवउत्पत्ती बतावल गइल बा - "जेकरा द्वारा संज्ञा (मने की नाँव) के बोध करावल जाय ऊ (शब्द) संज्ञा हा"। पाणिनीय व्याकरण में अइसन सूत्र सभ जे संज्ञा के बिधान करे लें "संज्ञा सूत्र" कहालें। उदाहरन खातिर वृद्धिरादैच् एगो संज्ञा सूत्र ह जे बतावे ला कि 'आत्' आ 'ऐच्' के वृद्धि संज्ञा होला। मतलब कि जब वृद्धि कहल जाय तब एकरा से आशय आ, ऐ अउरी औ बूझल जाए के चाहीं।
एही तरीका से इत् संज्ञा, लोप संज्ञा, प्रत्याहार संज्ञा, ह्रस्व, दीर्घ, प्लुत, उदात्त, अनुदात्त, स्वरित, अनुनासिक, सवर्ण, संहिता, संयोग, आ पद संज्ञा बतावल गइल बाड़ी जे संस्कृत व्याकरण के बेसिक पारिभाषिक शब्दावली हईं स।
फूलन देवी
फूलन देवी (10 अगस्त 1963 – 25 जुलाई 2001), जिनका "बैंडिट क्वीन" (डकइत रानी) के नाँव से जानल जाला, एगो डकइत रही, जे बाद मे एगो महिला अधिकार कार्यकर्ता आ समाजवादी पार्टी के सांसद बनली।
पसंदा
पसंदा, जेकरा के पारचे ( پارچے भी कहल जाला), भारतीय उपमहादीप के एगो पॉपुलर पकवान हवे, खासतौर पर उत्तर भारत, हैदराबादी आ पाकिस्तान में, जवन मुगल सम्राट लोग के दरबार में परोसल जाए वाला भोजन से बनल होउवे। ई शब्द हिंदी-उर्दू शब्द "पसांदे" के बदलल रूप हउवे जेकर मतलब होला "पसंदीदा" जे परंपरागत रूप से एह पकवान में इस्तेमाल होखे वाला मांस के बिसेस तरीका से इस्सतेमाल होखे वाला मुख्केय आइटम के कहल जाला।
बूँदी
जनसांख्यिकी
साल 2011 के जनगणना अनुसार बूँदी के कुल शहरी जनसंख्या 103286 बाटे आ आसपास के उपशहरी इलाका के मिला लिहल जाय तब कुल जनसंख्या 104457 बा। जनसंख्या के हिसाब से ई भारत के 479वाँ शहर बाटे। जनगणना आँकड़ा के मोताबिक एह शहर में लिंगानुपात 926 आ साक्षरता के दर 82.04% बाटे।
क्लाउड कंप्यूटिंग
क्लाउड कंप्यूटिंग (cloud computing) कन्फिगर कइल जा सके लायक कंप्यूटर संसाधन सभ के नेटवर्क पर साझा इस्तेमाल हवे आ बहुधा ई इंटरनेट नियर बिस्वव्यापी नेटवर्क पर काम करे ला। एह सिस्टम में, कंप्यूटिंग के सर्विस, डेटा के भंडार (स्टोरेज) के सर्विस, डेटाबेस मैनेजमेंट, नेटवर्क आ एप्लीकेशन वगैरह के सर्विस सभ नेटवर्क (इंटरनेट जेकरा कल्पना "दि क्लाउड" (बदरी) के रूप में कइल गइल बा) पर उपलब्ध करावल जाला जवना से कि ढेर फास्ट गति से सर्विस उपलब्ध हो सके आ एह संसाधन भा सर्विस सभ के भरपूर इस्तेमाल हो सके।
नोट
<references group="नोट"/>
पहिला बिस्व जुद्ध
पहिला बिस्व जुद्ध (World War I) 28 जुलाई 1914 से 11 नवंबर 1918 ले चलल रहे। ई जुद्ध आज तक के सभसे बड़ जुद्धन मे ले एगो बाटे।
नोट
<references group="नोट"/>
नाँव
विश्व युद्ध शब्द के पहिला बेर सितंबर १९१४ में जर्मन जीवविज्ञानी अउरी दार्शनिक अर्नस्ट हेकेल द्वारा गढ़ल गइल रहे। उ दावा कइले कि, "एह में कवनो संदेह नईखे कि आशंकित 'यूरोपीय युद्ध' के रस्ता अवुरी चरित्र।" ... शब्द के पूरा अर्थ में पहिला बिस्व जुद्ध बन जाई," २० सितंबर १९१४ के द इंडियानापोलिस स्टार में।
पहिला बिस्व जुद्ध शब्द (अक्सर संक्षिप्त रूप से WWI या WW1 ), लेफ्टिनेंट कर्नल द्वारा इस्तेमाल कइल गइल रहे। चार्ल्स à कोर्ट रेपिंगटन, उनके संस्मरण सभ खातिर टाइटिल के रूप में (१९२० में प्रकाशित); ऊ १० सितंबर १९१८ के अपना डायरी एंट्री में हार्वर्ड विश्वविद्यालय के एगो मेजर जॉनस्टोन के साथे एह मामिला पर आपन चर्चा के नोट कइले रहलें द्वितीय विश्वयुद्ध से पहिले १९१४–१९१८ के घटना के आम तौर पर महायुद्ध या खाली विश्वयुद्ध के नाम से जानल जात रहे. अगस्त १९१४ में द इंडिपेंडेंट पत्रिका "ई महान युद्ध ह" लिखलस। ई आपन नाँव रखे ला"। अक्टूबर १९१४ में कनाडा के पत्रिका मैकलिन एही तरे लिखले रहे कि, "कुछ युद्ध अपना नाम के नाम लेला।" ई महायुद्ध हवे।" समकालीन यूरोपीय लोग एकरा के " युद्ध खतम करे वाला लड़ाई " भी कहल आ एकरे तब के बेजोड़ पैमाना, तबाही आ जान के नुकसान के बारे में इनहन के धारणा के कारण एकरा के "सब युद्ध सभ के खतम करे वाला लड़ाई" भी बतावल गइल। विश्वयुद्ध के बादII १९३९ में शुरू भइल, ई शब्द अउरी मानक हो गइलें, कनाडा के लोग समेत ब्रिटिश साम्राज्य के इतिहासकार लोग "पहिला बिस्व जुद्ध" आ अमेरिकी लोग "विश्वयुद्ध" के पक्ष में रहलI".
राजनीतिक आ सैन्य गठबंधन के बात कईल जाव
१९वीं शदी के बहुत सारा हिस्सा ले यूरोपीय के प्रमुख ताकत सभ आपस में सत्ता के क्षीण संतुलन बनवले रखलीं जेकरा के यूरोप के संगीत कार्यक्रम के नाँव से जानल जाला। १८४८ के बाद एकरा के कई किसिम के कारण चुनौती दिहल गइल जवना में ब्रिटेन के तथाकथित शानदार अलगाव में वापसी उस्मानी साम्राज्य के पतन आ ओटो वॉन बिस्मार्क के समय में प्रशिया के उदय शामिल रहल। १८६६ के आस्ट्रिया-प्रशियाई लड़ाई से जर्मनी में प्रशियाई वर्चस्व के स्थापना भइल जबकि १८७०–१८७१ के फ्रांको-प्रशियाई लड़ाई में जीत के चलते बिस्मार्क के जर्मन राज्य सभ के प्रशियाई नेतृत्व में जर्मन साम्राज्य में एकट्ठा करे के इजाजत मिलल। १८७१ के हार के बदला लिहल या फिर प्रतिशोध आ अल्सास-लोरेन के प्रांत सब के बरामद कईल अगिला चालीस साल ले फ्रांस के नीति के प्रमुख विसय बन गइल।
फ्रांस के अलग-थलग करे आ दूगो मोर्चा पर लड़ाई से बचे खातिर बिस्मार्क आस्ट्रिया-हंगरी, रूस आ जर्मनी के बीच तीन सम्राट के लीग (जर्मन: Dreikaiserbund ) के बातचीत कइलें। १८७७–१८७८ के रूस-तुर्की लड़ाई में रूस के जीत के बाद, बाल्कन में रूस के परभाव के बारे में ऑस्ट्रिया के चिंता के कारण लीग के भंग क दिहल गइल, ई क्षेत्र ई लोग सब हुत महत्व के सामरिक रुचि के रूप में मानत रहल। एकरे बाद जर्मनी आ ऑस्ट्रिया-हंगरी १८७९ के ड्यूल एलायंस के गठन कइलें, ई ट्रिपल एलायंस बन गइल जब इटली १८८२ में सामिल भइल। बिस्मार्क खातिर एह समझौता सभ के मकसद ई रहल कि तीनों साम्राज्य सभ के बीच कौनों बिबाद के समाधान सुनिश्चित कऽ के फ्रांस के अलग कईल जाय जब १८८० में रूस के साथे सीधे बातचीत करे के ब्रिटिश आ फ्रांसीसी कोसिस से एकरा के खतरा पैदा भइल तब ऊ १८८१ में लीग में सुधार कइलें जेकर नवीकरण १८८३ आ १८८५ में भइल। १८८७ में ई समझौता खतम भइला के बाद ऊ एकरे जगह पुनर्बीमा संधि रखलें, ई जर्मनी आ रूस के बीच एगो गुप्त समझौता रहे कि अगर फ्रांस भा आस्ट्रिया-हंगरी में से कवनो एक पर हमला होखे तब तटस्थ रहे के चाहीं।
बिस्मार्क रूस के साथे शांति के जर्मनी के बिदेस नीति के आधार मानत रहले लेकिन १८९० में कैसर बनला के बाद विल्हेम द्वितीय उनका के रिटायर होखे खातिर मजबूर कइले अउरी उनकर नयका चांसलर लियो वॉन कैप्रीवी द्वारा पुनर्बीमा संधि के नवीकरण ना करे खातिर मना लिहल गइल| 15 ]. _ जबकि ई औपचारिक गठबंधन ना रहलें, अफिरका आ एशिया में लंबा समय से चलल आ रहल औपनिवेशिक बिबाद सभ के निपटारा कऽ के भविष्य में फ्रांस भा रूस से जुड़ल कौनों भी संघर्ष में ब्रिटिश लोग के प्रवेश के संभावना बन गइल।  १९११ में अगादिर संकट के दौरान जर्मनी के खिलाफ फ्रांस के ब्रिटिश आ रूस के समर्थन से इनहन लोग के संबंध मजबूत भइल आ एंग्लो-जर्मन बिछुड़न बढ़ल आ १९१४ में पैदा होखे वाला बिभाजन अउरी गहिराह हो गइल।
हथियार के दौड़ बा
हालांकि ई एगो भावनात्मक फैसला भी रहे, जवना के चलते विल्हेम के एक संगे रॉयल नेवी के प्रशंसा अवुरी एकरा से आगे निकले के इच्छा रहे। बिस्मार्क के गणना रहे कि जब तक ओकर समुद्री वर्चस्व सुरक्षित रही तब तक ब्रिटेन यूरोप में हस्तक्षेप ना करी लेकिन १८९० में उनुका बर्खास्तगी के चलते नीति में बदलाव भइल अउरी एंग्लो-जर्मन नौसैनिक हथियार के दौड़ शुरू भइल | तिरपिट्ज द्वारा खर्च कईल गइल भारी रकम के बावजूद, HMS Dreadnought (1906) के लॉन्चHMS Dreadnought (1906) १९०६ में अंग्रेजन के अपना जर्मन प्रतिद्वंद्वी के मुकाबले तकनीकी फायदा देले रहे जवना के ऊ लोग कबो ना हारल|  अंत में ई दौड़ बिसाल संसाधन सभ के मोड़ के जर्मन नौसेना के निर्माण कइलस जे ब्रिटेन के बिरोध करे खातिर पर्याप्त रहल, बाकी एकरा के ना हरा सके; १९११ में चांसलर थियोबाल्ड वॉन बेथमैन होलवेग हार के कबूल कइलें जेकरा चलते रुस्टंगस्वेंडे भा 'हथियार के मोड़' बन गइल, जब ऊ नौसेना से खरचा से सेना में बदल दिहलें।
ई फैसला राजनीतिक तनाव में कमी के वजह से ना भइल रहे बल्कि १९०५ के रूस-जापानी युद्ध अउरी ओकरा बाद के क्रांति में रूस के हार से उबरला के लेके जर्मनी के चिंता रहे| फ्रांस के फंडिंग के समर्थन से आर्थिक सुधार के कारण १९०८ के बाद रेलवे आ बुनियादी ढांचा के काफी बिस्तार भइल, खासतौर पर एकरे पच्छिमी सीमावर्ती क्षेत्र सभ में। चूँकि जर्मनी आ ऑस्ट्रिया-हंगरी रूस के तुलना में अपना संख्यात्मक हीनता के भरपाई करे खातिर तेजी से जुटान पर निर्भर रहलें, एह अंतर के बंद होखे से पैदा होखे वाला खतरा रॉयल नेवी के मुकाबला करे से ढेर महत्व के रहल। जर्मनी के १९१३ में आपन खड़ा सेना के १७०,००० सैनिकन के बिस्तार कइला के बाद फ्रांस अनिवार्य सैन्य सेवा के दू साल से बढ़ा के तीन साल कऽ दिहलस; अइसने उपाय बाल्कन ताकत आ इटली द्वारा कईल गइल जेकरा चलते उस्मानी आ आस्ट्रिया-हंगरी के खरचा बढ़ल। व्यय के श्रेणीबद्ध करे में अंतर के कारण निरपेक्ष आंकड़ा के गणना कईल मुश्किल बा, काहें से कि एह में अक्सर रेलवे नियर नागरिक बुनियादी ढांचा परियोजना सभ के छोड़ दिहल जाला जेकर सैन्य उपयोग भी रहे। हालाँकि, १९०८ से १९१३ ले छह गो प्रमुख यूरोपीय ताकत सब के रक्षा खरचा में वास्तविक रूप से ५०% से ढेर के बढ़ती भइल।
बाल्कन में टकराव के चलते
१९१४ से पहिले के सालन में बाल्कन में संकट के सिलसिला सुरू भइल काहें से कि अउरी ताकत सभ उस्मानी पतन से फायदा उठावे के कोसिस करत रहलें। जबकि पैन स्लाविक अउरी रूढ़िवादी रूस अपना के सर्बिया अउरी स्लाव राज्यन के रक्षक मानत रहे, ऊ लोग सामरिक रूप से महत्वपूर्ण बोस्पोरस जलडमरूमध्य पऽ बुल्गारिया जईसन महत्वाकांक्षी स्लाव सक्ति के बजाय कमजोर उस्मानी सरकार के नियंत्रण कईल पसन्द करत रहे| चूँकि पूर्वी तुर्की में रूस के आपन महत्वाकांक्षा रहे अउरी बाल्कन में ओह लोग के मुवक्किलन के दावा ओवरलैपिंग रहे एह से ओह लोग के सन्तुलन बनावे से रूसी नीति निर्माता लोग के बंटवारा हो गइल अउरी क्षेत्रीय अस्थिरता अउरी बढ़ गइल|
ऑस्ट्रिया के राजनेता लोग बाल्कन के अपना साम्राज्य के निरंतर अस्तित्व खातिर जरूरी आ सर्बिया के विस्तार के सीधा खतरा मानत रहे| १९०८–१९०९ के बोस्निया संकट तब शुरू भइल जब आस्ट्रिया पहिले के उस्मानी क्षेत्र बोस्निया आ हर्जेगोविना के अपना में मिला लिहलस, जवना पर ऊ १८७८ से कब्जा कइले रहे । उस्मानी साम्राज्य से बल्गेरिया के आजादी के घोषणा के साथ मेल खाए के समय पर बनल एह एकतरफा कार्रवाई के यूरोपीय ताकतन द्वारा निन्दा कइल गइल बाकी एकरा के उलट दिहला पर कवनो सहमति ना रहला के कारण एकरा के स्वीकार कइल गइल। कुछ इतिहासकार लोग एकरा के एगो महत्वपूर्ण बढ़ती के रूप में देखे ला, बाल्कन में आस्ट्रिया के रूस के साथे सहयोग करे के कवनो संभावना खतम हो जाला जबकि सर्बिया आ इटली के साथ सम्बन्ध के नुकसान पहुँचावे ला, दुनों के एह क्षेत्र में आपन विस्तारवादी महत्वाकांक्षा रहे।
१९११ से १९१२ तक इटालो-तुर्की युद्ध के बाद तनाव बढ़ल जवना से उस्मानी कमजोरी के परदर्शन भइल अउरी एकरा चलते बाल्कन लीग के गठन भइल जवन सर्बिया, बुल्गारिया, मोंटेनेग्रो अउरी ग्रीस के गठबन्धन रहे| लीग १९१२ से १९१३ ले के पहिला बाल्कन युद्ध में यूरोपीय तुर्की के अधिकतर हिस्सा के जल्दी से ओवररन कऽ दिहलस, बाहरी पर्यवेक्षक लोग के बहुत आश्चर्य भइभइलल।  एड्रियाटिक पर बन्दरगाह सभ पर सर्बियाई कब्जा के परिणाम के रूप में २१ नवंबर १९१२ के आंशिक रूप से ऑस्ट्रिया के जुटान भइल जेह में गैलिसिया में रूसी सीमा के किनारे इकाई सभ भी सामिल रहलें। अगिला दिने एगो बइठक में रूस सरकार एकरा जवाब में जुटान ना करे के फैसला कइलसि काहे कि ऊ अइसन युद्ध के जल्दी करे के तइयार ना रहुवे जवना खातिर ऊ लोग अबहीं तइयार ना रहुवे।
महाशक्ति सभ १९१३ के लंदन संधि के माध्यम से नियंत्रण के दोबारा पुष्टि करे के कोसिस कइलस, जेह में एगो स्वतन्त्र अल्बानिया के निर्माण भइल, जबकि बुल्गारिया, सर्बिया, मोंटेनेग्रो आ ग्रीस के इलाका सभ के बिस्तार कइल गइल। हालाँकि, बिजेता लोग के बीच बिबाद के कारण ३३ दिन के दुसरा बाल्कन लड़ाई के सुरुआत भइल, जब बुल्गारिया १६ जून १९१३ के सर्बिया आ ग्रीस पर हमला कइलस; ई हार गइल आ मैसिडोनिया के अधिकतर हिस्सा सर्बिया आ ग्रीस से आ दक्खिनी डोब्रुजा के रोमानिया से हार गइल। एकर परिणाम ई भइल कि बाल्कन जुद्ध सभ से फायदा भइल देस सभ, जइसे कि सर्बिया आ ग्रीस, भी अपना "उचित लाभ" से धोखा महसूस कइलें जबकि आस्ट्रिया खातिर ई अइसन उदासीनता के परमान दिहलस जे जर्मनी समेत अउरी ताकत सभ अपना चिन्ता के देखत रहलें।
सॉफ्टवेयर
कंप्यूटर सॉफ्टवेयर चाहे सॉफ्टवेयर अइसन डेटा आ निर्देश (इंस्ट्रक्शन) सभ के सेट ह जे कंप्यूटर के बतावे ला कि कइसे कौनों काम कइल जाय। कंप्यूटर बिज्ञान में, कंप्यूटर हार्डवेयर कटेगरी में भौतिक मशीनरी आ पार्ट सभ आवे ला आ एकरे बिपरीत सॉफ्टवेयर में अइसन सगरी इन्फार्मेशन जे कंप्यूटर सिस्टम द्वारा प्रासेस कइल जाय, प्रोग्राम आ डेटा आवे ला। आसान भाषा में कंप्यूटर प्रोग्राम, लाइब्रेरी आ कुछ किसिम के डेटा एकट्ठा रूप से सॉफ्टवेयर कहाला। कंप्यूटर सिस्टम के ई अभिन्न अंग हवे आ हार्डवेयर आ सॉफ्टवेयर दुनों बिना एक दुसरे के इस्तेमाल ना हो सके लें।
समाजवादी पार्टी
समाजवादी पार्टी (छोट मे. सपा, एसपी; स्थापना: 4 अक्टूबर, 1992) भारत के एगो राजनीतिक पार्टी बाटे, जेकर मुख्यालय नई दिल्ली मे बाटे। ई मुख्य रूप से उत्तर प्रदेश के दल हऽ।
डकइती
डकइती एगो प्रकार के संगठित अपराध हवे जे गैरकानूनी लोग करेला, जेह मे मार-काट के धमकी भा इस्तेमाल होला। डकइती करे वला बेकत के डाकू चाहे डकइत कहल जाला आ ई लोग, अकेले भा लोगन के जूटा के, रंगदारी, लूट, आ हत्या नियर अपराध करेला। डकइती अपराध के एगो अस्पष्ट अवधारणा हवे आ आधुनिक प्रयोग में ई गुंडागर्दी, ब्रिगेंडेज, लूटपाट, आ चोरी के पर्याय हो सकेला।
पुरा उलुन दनु ब्रातन
पुरा उलुन दनु ब्रातन (Pura Ulun Danu Bratan) चाहे पुरा ब्रातन इंडोनेशिया के बाली दीप पर एगो हिंदू मंदिर बाटे। ब्रातन झील के तीरे पर बनल ई मंदिर शैव मत के मंदिर हवे आ देवी दनु के समर्पित हवे, इहाँ के मान्यता अनुसार देवी दनु पानी, झील आ नदी के देवी हई। ब्रातन झील एगो काल्डेरा झील हवे आ एह इलाका में पानी के महत्व वाला स्रोत हवे, एकरा निचला इलाका सभ में अउरी कई गो छोट मंदिर बाड़ें जे पानी से जुड़ल बाने आ सिंचनी के अलग-अलग इलाका के खातिर बनल बाड़ें।
पीर पंजाल क्षेत्र
पीर पंजाल क्षेत्र (Pir Panjal Region) भारत के जम्मू अउरी काश्मीर संघ राज्यक्षेत्र (केंद्रशासित प्रदेश) में एगो क्षेत्र बाटे। ई पीर पंजाल परबत श्रेणी के दक्खिन पच्छिम में पड़े ला। वर्तमान में ई जम्मू डिवीजन के हिस्सा हवे आ लमहर समय से एहिजे के लोग एकरा के अलगा से एगो मंडल बनावे के माँग क रहल बाड़ें।
जहानाबाद
जहानाबाद (Jehanabad) भारत के बिहार राज्य में एक ठो शहर बा।
जनसांख्यिकी
साल 2011 के जनगणना अनुसार जहानाबाद के कुल शहरी जनसंख्या 1,03,202 बाटे आ आसपास के उपशहरी इलाका के मिला लिहल जाय तब कुल जनसंख्या 1,03,202 बा। जनसंख्या के हिसाब से ई भारत के 480वाँ शहर बाटे। जनगणना आँकड़ा के मोताबिक एह शहर में लिंगानुपात 886 आ साक्षरता के दर 78.5% बाटे।
गैर सरकारी संगठन
गैर सरकारी संगठन भा गैर-सरकारी संगठन (non-governmental organization) एनजीओ (NGO) अइसन संगठन (ऑर्गेनाइजेशन) होला जे सरकार से स्वतंत्र रूप में बनल होला। अइसन संगठन में से अधिकतर बिना लाभ के काम करे वाला होखे लें आ अक्सरहा मानवतावादी चाहे सामाजिक काम में लागल होखे लें या फिर सामाजिक बिज्ञान के क्षेत्र में काम करे लें; अइसन संगठन सभ में क्लब आ एसोसिएशन भी सामिल हो सके लें जे अपना सदस्य लोगन के आ अउरियो लोगन के कौनों किसिम के सर्विस उपलब्ध करावत होखें। सर्वे सब में ई सोझा आइल बा कि एनजीओ सभ पर पब्लिक के भरोसा होला, एकरा चलते ई संगठन सब समाज आ सामाजिक काम सब के हितधारकन (स्टेकहोल्डर) खातिर उपयोगी तरीका से काम करे वाला हो सके लें। हालाँकि, एनजीओ सभ कारपोरेशन सब खातिर लॉबी ग्रुप भी हो सके लें।
आजकाल्ह जवना अरथ में एह शब्द के इस्तेमाल हो रहल बा, पहिली बेर एकर जिकिर नया-नया गठित भइल यूनाइटेड नेशंस के चार्टर में 1945 में आर्टिकल 71 में भइल रहे। यूनाइटेड नेशंस के ग्लोबल कम्युनिकेशन बिभाग एकर परिभाषा देला — "बिना-लाभ काम करे वाला, स्वेच्छा से बनल नागरिक लोगन के मंडली (ग्रुप) जे लोकल, राष्ट्रिय भा इंटरनेशनल लेवल पर संगठित भइल होखे, आम जनता के भलाई के समर्थन में मुद्दा आ समस्या (इशू) सब से निबटे खातिर। एनजीओ शब्द एक कुछ असंगत इस्तेमाल, आ अक्सरहा पर्यायवाची के रूप में इस्तेमाल सिविल सोसाइटी खातिर होखे ला, जे कौनों भी अइसन एसोसिएशन हो सके ला जे नागरिक लोगन द्वारा अस्थापित होखे। कुछ देसन में, एनजीओ के गैर लाभकारी संगठन के रूप में जानल जाला आ राजनीतिक पार्टी आ ट्रेड युनियन सब के भी कब्बो-काल्ह एनजीओ मानल जाला।
एनजीओ सभ के बर्गीकरण दू गो आधारन पर कइल जाला (1) ओरिएंटेशन—मने कि कवना किसिम के कामकाज आ एक्टिविटी ऊ एनजीओ क रहल बा, जइसे कि मानवाधिकार, उपभोक्ता संरक्षण, पर्यावरणवाद, सेहत सुबिधा चाहे बिकास कार्य वगैरह; आ (2) ऑपरेट करे ले लेवल—मने कि, लोकल, राष्ट्रिय भा इंटरनेशनल स्तर पर काम क रहल बा। बिस्व बैंक एनजीओ सभ के अलगे तरीका से दू किसिम में बाँटे ला: ऑपरेशनल एनजीओ—जिनहन के सबसे पहिला काम बिकास संबंधी प्रोजेक्ट के डिजाइन बनावल आ लागू कइल होला; आ दुसरा किसिम, एडवोकेसी एनजीओ—जिनहन के प्राथमिक काम मुद्दा उठावल, आ राष्ट्रिय भा इंटरनेशनल सरकारी संगठन सभ के नीति आ बेहवार सभ के परभावित कइल होखे ला।
एगो आँकड़ा के मोताबिक, साल 2008 में रूस में कुल 277,000 एनजीओ रहलें। भारत में 2009 में लगभग 20 लाख एनजीओ रहलें (जे देस के प्राइमरी इस्कूल आ स्वास्थ्य केंद्र के तुलना में बेसी बाड़ें)। भारत में एनजीओ सभ द्वारा बिदेस से धन लेवे पर बिबाद भइल आ 2016 में करीब 20,000 एनजीओ सभ के बिदेस से धन लेवे पर रोक लगा दिहल गइल। भारत में कौनों एनजीओ बिदेस से पइसा ले सके एकरा खातिर ओकरा के विदेशी अंशदान नियमन अधिनियम (एफसीआरए), 2010 के तहत रजिस्ट्रेशन करावे के पड़े ला।
एप्लिकेशन सॉफ्टवेयर
एप्लिकेशन सॉफ्टवेयर चाहे एप (ऍप्प) अइसन कंप्यूटर सॉफ्टवेयर होलें जे प्रयोगकर्ता (यूजर) के फायदा खातिर टास्क चाहे कुछ काम करे खातिर आपस में सामंजस्य वाला फंक्शन से सहारे काम करे लें। उदाहरण खातिर वर्डप्रोसेसर, स्प्रेडशीट, वेब ब्राउजर आ मीडिया प्लेयर नियर सॉफ्टवेयर एह श्रेणी में आवे लें। हाल के समय में, छोट नाँव एप (ऎप्प / ऍप्प) के इस्तेमाल मोबाइल आ स्मार्टफोन चाहे टेबलेट सभ में इस्तेमाल होखे वाला कंप्यूटर एप्लिकेशन सभ खाती हो रहल बा।
अंबाला सदर
अंबाला सदर (Ambala Sadar) भारत के हरियाणा राज्य में एक ठो शहर बा।
जनसांख्यिकी
साल 2011 के जनगणना अनुसार अंबाला सदर के कुल शहरी जनसंख्या 1,03,093 बाटे आ आसपास के उपशहरी इलाका के मिला लिहल जाय तब कुल जनसंख्या 1,03,093 बा। जनसंख्या के हिसाब से ई भारत के 481वाँ शहर बाटे।
जनगणना आँकड़ा के मोताबिक एह शहर में लिंगानुपात 921 आ साक्षरता के दर 88.46% बाटे।
बबुर
बबुर चाहे बब्बुर (हिंदी: बबूल, कीकर; बैज्ञा. नाँ.: Vachellia nilotica) एगो पेड़ हवे जेह में काँटा होला। माझिल साइज के ऊँचाई वाला ई फेड़ फैबासियाई परिवार के हवे। एह में छोट-छोट पीयर फूल होखे लें आ पतई महीन होखे लीं। ई मूल रूप से अफिरका आ भारतीय उपमहादीप के पेड़ हवे। भारत में ई पहाड़ी आ तराई वाला इलाका छोड़ के लगभग पूरा भारत में पावल जाला; खास तौर प कुछ-सूखा वाला इलाका में ई फेड़ बहुत होखे ला। पच्छिमी भारत में एकरा के लोकल भाषा में कीकर कहल जाला।
आस्ट्रेलिया में एकरा के खर-पात में आ हमलावर बनस्पति प्रजाति मानल जाला जबकि अमेरिका में ई घातक खर-पात के श्रेणी में आवे ला।
टैक्सोनॉमी
बबुर के बैज्ञानिक नाँव वैचेलिया निलोटिका हवे। बनस्पति बिज्ञान के वर्गीकरण में एकरा के अकैसिया जाति के फैबासियाई परिवार में रखल जाला। खासतौर प ई प्रजाति अकैसिया (बबुर जाति) के फेड़ आ पौधा सभ के सभसे टिपिकल प्रजाति मानल जाला। अकैसिया के बिबरन यूनानी बिद्वान पेडानियस डायोस्कोरीडीस़ लिखल ग्रंथ मैटेरिया मेडिका में मिले ला।
प्रीपोजीशन आ पोस्टपोजीशन
प्रीपोजीशन आ पोस्टपोजीशन (preposition and postposition) अइसन किसिम के शब्द होलें जे जगह भा समय के संबंध बतावे लें (भोजपुरी में - में, पर, भीतर, आगे, पाछे; अंग्रेजी में इन, इन्टू, अपॉन, बिफोर, आफ्टर वगैरह) चाहे अर्थ आधारित (सिमेंटिक) रोल वाला (ने, के, खातिर, ऑफ़, फ़ॉर वगैरह) होखे लें। परंपरागत व्याकरण में, अंग्रेजी में इनहन के प्रीपोजीशन कहल जाला, हालाँकि ई हमेशा पहिलहीं आवें अइसन ना बाटे; आ हिंदी व्याकरण में इनहन के संबंधवाचक भा संबंधसूचक कहल जाला, हालाँकि ई हमेशा संबंध बतावें अइसनो ना बा (जइसे, ने एक किसिम के पोस्टपोजीशन हवे जे कर्ता कारक के बिभक्ति के रूप में इस्तेमाल होला)। आजुकाल्ह के भाषा बिज्ञान में इनहन के एडपोजीशन (adpositions) कहल जाला।
सकट चौथ
सकट चौथ चाहे सकटा चउथि (संकष्टी चतुर्थी) एगो हिंदू बरत-तिहुआर हवे जे गणेश देवता के खुस करे खातिर मनावल जाला। ई हर महीना के अन्हार पाख में चउथि के मनावल जाला; हालाँकि माघ महीना के सकट चौथ के बिसेस महत्त्व दिहल जाला। एकरे अलावा भादो के महीना के सकट चौथ के भी कुछ इलाका सभ में बिसेस महत्व के साथे मनावल जाला। अगर सकट चौथ मंगर के दिने पड़े तब ओकरा के अंगारकी संकष्टी चतुर्थी (अंगारक मंगल के एगो नाँव हवे) कहल जाला आ ई बिसेस महत्व वाली मानल जाले। एह दिन औरत लोग ब्रत रहे ला आ साँझ बेरा चंद्रमा के दर्शन आ पूजा करे के बाद बरत तूरे ला।
कुछ इलाका सभ में माघ के सकट चौथ के दिने तिल आ गुड़ के बनावल आकृति के बलि देवे के भी परंपरा मिले ला।
सरना
सरना भारत के पूरबी हिस्सा में, छोटा नागपुर इलाका आ आसपास के क्षेत्रन के कुछ आदिवासी लोगन के रीत-रेवाज, बिस्वास, आ आध्यात्मिक अउरी धार्मिक सिस्टम हवे। एकरा माने वाला लोग प्रकृति के चीजन में आत्मा के होखल माने वाला आ (एनिमिज्म) हवे आ कई गो पच्छिमी आ भारतीय समाजशास्त्री लोग सरना के अलग किसिम के धरम कहे ला। एह तरीका से ई रहन-सहन आ बिचार-बेहवार के एगो सिस्टम चाहे पंथ हवे। एकरा माने वाला लोग झारखंड राज्य में एकरा के अलगा से धरम (रेलिजन) घोषित करे खातिर माँग क रहल बा, हालाँकि अभिन ले एह लोगन के हिंदू धरम में गिनल जाला। सरना के माने वाला लोग एकर बिरोध करे ला आ हाल में, नवंबर 2020 में, झारखंड बिधान सभा एह लोगन के माँग पर "सरना धर्म कोड" पास कइलस।
गीतगोविंदम्
गीतगोविंदम् चाहे गीतगोविंद, संस्कृत भाषा में लिखल, कवी जयदेव के रचना हऽ। ई काव्य के रूप में लिखल रचना हवे आ गीत के रूप में गावल जाए खाती रचल गइल हवे। लोक में प्रसिद्ध गीतन के अलावा एह में कथा बिधान, भाषण, नाटक-गद्य वगैरह के सगरी सामग्री मिले ला आ ई कई सर्ग में बिभाजित क के लिखल गइल हवे। एह रचना के प्रतिपाद्य बिसय राधा-कृष्ण के केलि कथा हवे। प्रेम के लगभग सगरी दसा सभ के मरम छू लेवे वाला वर्णन एह रचना में मौजूद बा। शृंगार रस के बिस्तार से बर्णन के कारण कुछ लोग एकरा के भक्ति के बजाय शृंगार प्रधान रचना माने ला जबकि ओह समय आ बाद के भक्ति आंदोलन पर एकरे ब्यापक परभाव के चलते बहुत बिद्वान लोग एकरा के भक्ति रचना माने ला।
मंगलिआ
मंगलिया (तुर्की: Mankalya; मंकलया), पुरान कल्लाटिस (यूनानी: Κάλλατις/Καλλατίς; अउरी पुरान नाँव सभ: पंगलिया, पंगलिकारा, तोमीसोवर), करिया सागर तर एगो नगर आ बंदरगाह बाटे, रोमानिया के उत्तरी डोबरुजा के कॉन्स्टेंटा काउंटी के दक्खिन-पूरुब मे।
क्लोरोफ्लूरोकार्बन
क्लोरोफ्लूरोकार्बन (Chlorofluorocarbon) पूरा तरीका से हैलोजेनेटेड पैराफिन हाइड्रोकार्बन हवें जिनहन में खाली भर कार्बन (C), क्लोरीन (Cl) आ फ्लोरीन (Fl) होखे ला; इनहन के उत्पादन मीथेन, ईथेन आ प्रोपेन से होखे ला। डूपोंट के ब्रांड नाँव फ्रीऑन के नाँव से भी इनहन क आम पहिचान बाटे। इनहन में से सभसे आम चलनसार डाईक्लोरोडाईफ्लोरोमीथेन बा जेकरा के फ्रीऑन–12 के नाँव से भी जानल जाला।
कई सारा क्लोरोफ्लूरोकार्बन सभ के इस्तेमाल रेफ्रिजरेंट (ठंडा करे वाला) गैस के रूप में होखे ला; एरोसोल संबंधी काम में प्रोपेलेंट के रूप में होला; आ साल्वेंट (घुलाव वाला एजेंट) के रूप में होखे ला।
क्लोरोफ्लूरोकार्बन सभ के सभसे ज्यादा जिकिर ओजोन कटाव से जुड़ल बा आ एही कारन इनहन के उत्पादन मोंट्रियल प्रोटोकाल के तहत घटावल जा रहल बा आ इनहन के जगह हाइड्रोफ्ल्यूरोकार्बन सभ के इस्तेमाल कइल जा रहल बा।
पनीर टिक्का
पनीर टिक्का (Paneer tikka) एगो भारतीय व्यंजन हउवे जे मसाला में मैरीनेट करि के पनीर के टुकड़न से बनावल जाला आ तंदूर में ग्रिल कइल जाला। ई चिकन टिक्का आ अउरी मांस के पकवान सभ के शाकाहारी बिकल्प हउवे।   इ एक ठो बहुते पॉपुलर पकवान ह जवन भारत अउरी भारतीय प्रवासी वाला देशन में ब्यापक रूप से से उपलब्ध बाटै।
मास्क्ड सिंगर रोमानिया
मास्क्ड सिंगर रोमानिया एगो रोमानियाई रियलिटी सिंगिंग प्रतियोगिता टेलीविजन सीरीज हवे जे 11 सितंबर 2020 के प्रो टीवी पऽ आइल रहे। ई किंग ऑफ मास्क सिंगर के रोमानियाई रूपांतरन हवे आ एहमे सेलिब्रिटी लोग के मशहूर गीतन के गावेला आ साथही कपार से गोड़ ले कपड़ा आ चेहरा के मास्क पहिनले रहेला जेह से ऊ लोग चिन्हाओ जन। जॉर्ज पापाघेओर्गे एकर पहिलका सीजन के प्रस्तुत कइलें आ निर्णायक मंडल मे होरिया ब्रेंसिउ, इन्ना, कोडिन मैटिसिउक आ एना मोरोडन लोग रहे।
पीर पंजाल
पीर पंजाल हिमालय के एगो परबतश्रेणी हवे। ई बिचला हिमालय भा मध्य हिमालय के श्रेणी ह जे पाकिस्तान के पंजाब आ पाकिस्तान शासित काश्मीर से भारत के जम्मू अउरी काश्मीर संघ राज्यक्षेत्र होखत हिमाचल प्रदेश ले बिस्तार लिहले बाटे। एकर औसत ऊँचाई 1400 m से 4100 m बाटे।
धौलाधार श्रेणी के और बढ़े पर हिमालय के ऊँचाई बढ़े लागे ले। पीर पंजाल मध्य हिमालय के सबसे लमहर श्रेणी हवे जे सतलुज नदी के किनारे से हिमालय से अलगा हो जाले आ एकरे एक ओर उत्तर में झेलम नदी बहे ले जबकि दुसरे ओर ब्यास आ रावी नदी बहे लीं। परसिद्ध गायलत परबत एही पीर पंजाल श्रेणी के हिस्सा हवे।
इतिहासी रूप से ई परबत श्रेणी जम्मू के इलाका आ काश्मीर के इलाका के बीचा में बैरियर के काम करे ले आ एह श्रेणी में मौजूद कई गो दर्रा सभ से आवाजाही संभव होखे ले। एकरे दर्रा सभ में पीर पंजाल दर्रा सभसे प्रमुख बा; जबकि अउरी दोसर दर्रा सभ हाजी पीर दर्रा आ बनिहाल दर्रा बाड़ें। पीर पंजाल दर्रा काश्मीर घाटी के राजौरी आ पुंछ इलाका से जोड़े ला।
नागपट्टिनम
नागपट्टिनम (Nagapattinam) भारत के तमिल नाडु राज्य में एक ठो शहर बा।